stanford-oval/wikipedia huggingface dataset:
Pharmaca Fennica
Pharmaca Fennica -kirja

Ensimmäinen Pharmaca Fennica julkaistiin vuonna 1975, jolloin se oli moniosainen kirjasarja. Vuonna 2017 Pharmaca Fennica -painos tiivistyi yhteen kirjaan. Lääkeainekohtainen käsikirja jäsentää ja tiivistää pitkien valmisteyhteenvetojen tiedot nopeasti vertailtaviksi ja hyödynnettäviksi käytännön työhön. Viimeiseksi painetuksi laitokseksi jäi vuoden 2021 kirja.
Aiheesta muualla

Pharmaca Fennica -tietokanta (Arkistoitu – Internet Archive)
Pharmaca Fennica 2018 -kirjan taulukko
Béla Tóth

| Béla Tóth |
| --- | --- |
 Béla Tóth
Henkilötiedot
Syntynyt: 1857
Kuollut: 1907 (49–50 vuotta)
Kansalaisuus:  Unkari
Ammatti:  kirjailija
Kirjailija
Äidinkieli: unkari
Tuotannon kieli: unkari
Aiheesta muualla
Löydä lisää kirjailijoitaKirjallisuuden teemasivulta
Béla Tóth (1857–1907) oli unkarilainen toimittaja ja kirjailija. Hän oli erinomainen tyylitaituri. Hän käänsi unkariksi kirjallisuutta, muun muassa kirjailijoita Alphonse Daudet, Paul Bourget, Georges Ohnet, Guy de Maupassant, François Coppée, Edmondo de Amicis.
Tóthin isä oli kirjailija Kálmán Tóth.
Aiheesta muualla

Kuvia tai muita tiedostoja aiheesta Béla Tóth Wikimedia Commonsissa
Björn Thunström

Björn Thunström
Björn Thunström (1904 Mänttä – 1973) oli suomalainen taidemaalari.
Thunström opiskeli Helsingin yliopiston piirustussalissa 1927–1929 ja Pariisissa Académie de la Grande Chaumièressä 1929–1930. Hänen taiteilijan debyyttinsä oli Helsingissä vuonna 1931. Thunström osallistui Suomen Taiteilijain näyttelyihin vuosina 1931 ja 1933. Ulkomailla hänen töitään oli esillä Amsterdamissa ja Antwerpenissä 1931, Moskovassa 1934, Riiassa, Berliinissä, Hampurissa ja Düsseldorfissa 1935 sekä Oslossa 1936.
Thunström sai I palkinnon Noormarkun kirkon seinämaalauskilpailussa 1932 ja hän toteutti seinämaalauksen seuraavana vuonna.
Béla Vikár

| Béla Vikár |
| --- | --- |
 Béla Vikár
Henkilötiedot
Syntynyt: 1859
Kuollut: 1945 (85–86 vuotta)
Kansalaisuus:  Unkari
Ammatti:  kirjailija, kääntäjä, kansarunoudentutkija
Kirjailija
Äidinkieli: unkari
Tuotannon kieli: unkari
Pääteokset:  Kalevala unkariksi
Aiheesta muualla
Löydä lisää kirjailijoitaKirjallisuuden teemasivulta
Béla Vikár (1859–1945) oli unkarilainen kirjailija ja kansanrunoudentutkija. Hän toimi vuodesta 1880 pikakirjoittajana ja myöhemmin pikakirjoitusviraston kansliapäällikkönä Unkarin parlamentissa ja vuodesta 1886 pikakirjoituslehden Gyorsírászati Lapok toimittajana. Hän oli mukana perustamassa 1891 yhteiskunnallisia uudistuksia ajavaa Élet (’Elämä’) aikakauskirjaa, jota hän toimitti ja kustansi myöhemmin yksin. Hän perusti 1894 West-östliche Rundschau -nimisen aikakauskirjan, jota ilmestyi Berliinissä kolme vuosikertaa. Hän kirjoitti toimittamiinsa aikakauskirjoihin ja muuallekin poliittisia, yhteiskunnallisia ja kaunokirjallisia kirjoituksia sekä runoja (esimerkiksi Arany ember, Árpád és Habsburg) ja käänsi unkariksi muun muassa Henrik Ibsenin Kansanvihollisen.
Vikárin huomattavimmat saavutukset koskevat kuitenkin kansanrunoutta. Vikár aloitti 1896 Unkarissa kansanlaulujen ja kansansävelmien järjestelmällisen keräämisen fonografin avulla, ja tulokset olivat niin hyvät, että hän oli jo 1901 koonnut Unkarin kansallismuseota varten 500 fonografilieriön suuruisen kokoelman. Hän julkaisi uudesta keräystavastaan selonteon A népköltési gyüjtés új módszeréröl (1897). Hän on julkaissut tutkielmia myös kansanrunoustieteen alalta, muun muassa A szentiváni ének (’Juhannuslaulu’, Magyar Nyelvör 1901), Das Lied von der Marie Szücs (Suomalais-ugrilaisen seuran aikakirja XXIII, 1906) ja lspiláng, ispilángi rózsa (Magyar Nyelvör 1907).
Vikár aloitti Kalevalan unkarintamisen 1886–1887 uudestaan. Aiemmin Kalevalan oli kokonaisuudessaan kääntänyt Ferdinánd Barna. Tutustuakseen henkilökohtaisesti runonlaulantaan, runonlaulajiin sekä Karjalan maahan ja kansaan Vikár oleskeli 1889 puoli vuotta Suomessa ja Venäjän Karjalassa. Hän julkaisi 1901 unkariksi Lemminkäisrunot (A Kalevalából. A Lemminkäjnen-rúnók), 1908 Kullervorunot (Kullervo énekei) Julius Krohnin Inkerin runoista lisäämän laitoksen mukaan ja Akseli Gallén-Kallelan kuvittamana loistopainoksena, ja vihdoin 1909 Unkarin tiedeakatemian kustannuksella koko Kalevalan unkarinnoksen. Käännöksessä ilmenevät Vikárin perehtyneisyys Kalevalan henkeen sekä suomalaiseen ja unkarilaiseen kansanrunouteen, samoin kuin hänen kielenkäyttötaitonsa.
Béla Vikár saapui helmikuun lopulla 1928 vierailulle Suomeen. Hänet oli Kalevala-seuran toimesta kutsuttu pitämään juhlaesitelmä Helsingissä pidetyssä Kalevala-juhlassa. Turussa hän piti Turun yliopiston juhlasalissa esitelmän Unkarin oloista.
Aiheesta muualla

Kuvia tai muita tiedostoja aiheesta Béla Vikár Wikimedia Commonsissa
Björn Springfeldt

Björn Eric Springfeldt (s. 30. huhtikuuta 1941) on ruotsalainen museonjohtaja. Hän työskenteli Tukholman Nykytaiteen museon johtajana vuosina 1989–1996.
Springfeldt astui 1989 Olle Granathin seuraajaksi Nykytaiteen museon johtajana. Hänen aikanaan suunniteltiin uusi museorakennus Skeppsholmenille, ja vuodesta 1994 hänen eroonsa saakka oli toiminta sijoitettuna tilapäisiin tiloihin Vasastanin raitiovaunuhalleihin. Hänen kaudellaan järjesti museo muun muassa Per Kirkebyn, Lee Jaffen, Kiki Smithin, Robert Mapplethorpen ja Bill Violan näyttelyt. Museon vanhojen tilojen viimeinen näyttely oli hyvin laaja saksalaisen taidemaalarin Gerhard Richterin tuotannon näyttely. Hänen viimeisiä työtehtäviään oli neuvottelu Irving Pennin kanssa sadan valokuvan lahjoituksesta. Lahjoituksen tuloksen syntyi myös Raitiovaunuhallien viimeisiin kuulunut näyttely, ennen kuin museo 1996 virkaan astuneen uuden johtajan David Elliott aikana siirtyi uusiin tiloihin.
Springfeldt on eläkkeelle siirtymisensä jälkeen kuratoinut muun muassa Olli Lyytikäisen näyttelyn, jonka tuotti ruotsalainen Nordiska Akvarellmuseet ja joka on pienempänä esillä Salon taidemuseossa 28. syyskuuta 2014 asti.
Björn Strid

Björn Strid, 2019
Björn Strid (s. 10. syyskuuta 1978) on ruotsalaisen Soilworkin laulaja, joka on kitaristi Peter Wichersin ohella yhtyeen ainoa alkuperäisjäsen. Strid tunnetaan myös lempinimellä Speed. Hän laulaa myös The Night Flight Orchestrassa sekä Disarmonia Mundi nimisen yhtyeen Mind Tricks -albumilla kahden muun laulajan kanssa.
Pavel Brendl

| Pavel Brendl |
| --- | --- |

Henkilötiedot
Syntynyt: 23. maaliskuuta 1981 (ikä 43) Opočno, Tšekkoslovakia
Kansalaisuus:   Tšekki
Jääkiekkoilija
Pelipaikka:  oikea laitahyökkääjä
Maila:  oikea
Pituus:  185 cm
Paino:  93 kg
Pelinumero:  8
Pelaajaura
Pääsarjaura:  1997–2016
Seurat:  Hartford Wolf Pack (AHL)   Philadelphia Flyers (NHL)   Philadelphia Phantoms (AHL)   Carolina Hurricanes (NHL)   Lowell Lock Monsters (AHL)   HC Trinec (ČEL)   HC Olomouc (ČNHL)   HC Thurgau (NLB)   Jokipojat (Mestis)   San Antonio Rampage (AHL)   Phoenix Coyotes (NHL)   Mora IK (SEL)   Brynäs IF (SEL)   Torpedo Nižni Novgorod (KHL)   KalPa (SML)   Neftehimik Nižnekamsk (KHL)   HC Pardubice (ČEL)   Rapperswil-Jona Lakers (NLA)   HC Kometa Brno (ČEL)   Lausitzer Füchse (DEL2)   HK 36 Skalica (SvkEL)  HKM Zvolen (SvkEL)   Wings HC Arlanda (Division 1)   Karjalan Kopla (II-div.)
NHL-varaus:  4. varaus, 1999 New York Rangers
Pavel Brendl (s. 23. maaliskuuta 1981 Opočno, Tšekkoslovakia) on tšekkiläinen entinen jääkiekkoilija, pelipaikaltaan on oikea laitahyökkääjä. Brendliä pidettiin uransa alussa lupaavana pelaajana, joka varattiin NHL-liigaan vuoden 1999 varaustilaisuuden neljäntenä, mutta hän ei koskaan vastannut odotuksia. Brendl pelasi vain 78 ottelua NHL-liigassa ja häntä pidetään yhtenä 1990-luvun varausepäonnistumisina. Brendl pelasi valtaosan urastaan kierrelleen useissa eri seuroissa Euroopassa.
Ura > Pohjois-Amerikassa

Brendl siirtyi Tšekistä Pohjois-Amerikkaan jo juniori-ikäisenä, kun hän pelasi kaudella 1998–1999 WHL-juniorisarjassa Calgary Hitmenin joukkueessa. Brendl pelasi loistavan tulokaskauden sarjassa, sillä hän voitti koko liigan pistepörssin. Hän teki 68 ottelussa 134 pistettä. Hänet valittiin sekä WHL:n että koko CHL:n vuoden tulokkaaksi ja hänet nimettiin CHL:n tähdistökentälliseen. Calgary voitti kauden päätteeksi Kanadan juniorisarjojen mestaruuden, Memorial Cupin. New York Rangers varasi Brendlin NHL:ään seuraavana kesänä vuoden 1999 varaustilaisuuden neljäntenä pelaajana.
Seuraavat kaksi kautta Brendl pelasi vielä WHL:n Calgary Hitmenissä, vaikka kävi pelaamassa AHL:n Hartford Wolf Packissa pudotuspelejä kaudella 1999–2000. Hän ei Calgaryssä yltänyt aivan ensimmäisen kauden loistoonsa, vaikka toisellakin kaudellaan teki 111 pistettä. Ennen NHL-kauden 2001–2002 alkua Brendl kaupattiin Rangersista Philadelphiaan Jan Hlaváčin ja Kim Johnsson kanssa. Rangers sai kaupassa Eric Lindrosin. Ensimmäisellä ammattilaiskaudellaan Brendl pelasi kahdeksan ottelua NHL:ssä Philadelphiassa. Pääosan kaudesta hän pelasi kuitenkin farmijoukkue Philadelphia Phantomsissa.
Brendl aloitti kauden 2002–2003 Philadelphian NHL-joukkueessa, mutta hänet kaupattiin kesken myytiin Carolina Hurricanesiin kaupassa, jossa Carolinaan siirtyi myös Bruno St. Jacques ja Philadelphia sai Sami Kapasen ja Ryan Bastin.
NHL:n työsulkukaudella 2004–2005 Brendl edusti neljää eri seuraa ympäri Euroopan. Hän aloitti kotimaassaan HC Třinecissä ja HC Olomoucissa, josta siirtyi Mestikseen Jokipoikiin. Mestiksen syyskauden jälkeen hän jatkoi matkaansa Sveitsin kakkosarjaan HC Thurgauhun, mutta palasi Jokipoikiin, kun Thurgau ei viivytteli sopimustarjouksen tekemisessä. Jokipojissa Mestiksessä Brendl pelasi 21 ottelua tehoin 9+10. Seuraavalla kaudella Brendl palasi NHL:ään, ja hänet kaupattiin kesken kauden Phoenix Coyotesiin vaihdossa Krystofer Kolanosiin. Phoenixissa Brendl pelasi kaksi ottelua, mutta kausi meni pääosin AHL:ssa (Lowell Lock Monsters ja San Antonio Rampage).
Ura > Paluu Eurooppaan

Vuonna 2006 Brendl siirtyi Elitserien-seura Mora IK:hon, jossa pelasi hyvän kauden tehoin 34+23=57 (54 ottelua). Hän oli Elitserienin maalikuningas ja pistepörssin kakkonen. Morasta Brendl siirtyi Brynäsiin, jonka kanssa teki kolmen vuoden sopimuksen. Hän pelasi Brynäs IF:ssä runkosarjassa 54 ottelua, joissa teki tehot 31-24=54. Brendl sijoittui Elitserienin runkosarjan pistepörssin kolmoseksi.
Venäläinen HK Torpedo Nižni Novgorod teki Brendlistä tarjouksen ensimmäisen Brynäsin kauden jälkeen. Brendl siirtyikin kaudeksi 2008–2009 Venäjän pääsarjaan, jossa hän pelasi kevääseen 2010 asti. Syyskuussa 2010 hän teki SM-liigaseura KalPan kanssa marraskuun alkuun kestävän sopimuksen. KalPassa Brendl teki 15 pistettä 16 ottelussa. Marraskuussa hän jätti joukkueen sopimuksen umpeuduttua ja siirtyi KHL-liigan Neftehimik Nižnekamskiin.
Brendl pelasi kevään 2011 loppuun Nižnekamskissa. Seuraavaksi kaudeksi hän palasi kotimaahansa ja HC Pardubiceen. Siellä hän pelasi vain kuusi ottelua ja teki niissä kahdeksan pistettä, kunnes Sveitsin liigassa pitkän tappioputken jälkeen viimeiseksi tippunut Rapperswil-Jona Lakers hankki hänet ja Janne Niinimaan joukkueeseensa. Hän pelasi loppukauden Rapperswilissä ja palasi kaudeksi 2012–2013 Pardubiceen.
Brendl aloitti kauden 2013–2014 lainalla HC Kometa Brnon joukkueessa, josta siirtyi kuuden pelatun ottelun jälkeen Saksan DEL2-liigan Lausitzer Füchsen joukkueeseen. Seuraavat noin kaksi kautta Brendl pelasi jälleen Slovakiassa HK 36 Skalican joukkueessa, josta siirtyi keväällä 2016 HKm Zvoleniin pelaamaan runkosarjan kuusi viimeistä ottelua ja pudotuspelit. Brendl lopetti ammattilaisuransa kauden 2016 päätteeksi.
Seuraavan vuoden hän oli kokonaan pelaamatta mutta liittyi tammikuussa 2018 Ruotsin kolmannella sarjatasolla pelanneen Arlandan riveihin loppukauden sopimuksella. Arlanda putosi kauden päätteeksi sarjasta ja Brendl oli loppuvuoden jälleen pelaamatta. Helmikuussa 2019 Brendl tuli Suomeen ja Joensuuhun pelaamaan II-divisioonan Karjalan Koplassa II-divisioonan pudotuspelejä ja mahdollisia nousukarsintoja.
Ura > Maajoukkueura

Brendl oli mukana nuorten maailmanmestaruuden voittaneessa Tšekin joukkueessa vuonna 2001. Hän oli Tšekin eniten pisteitä tehnyt pelaaja ja hänet valittiin kisojen tähdistökentälliseen.
Aikuisten maajoukkuedebyyttinsä Brendl teki Karjala-turnauksessa marraskuussa 2006.
Aiheesta muualla

Pavel Brendl Elite Prospects. Everysport Media Group AB. (englanniksi)
Pavel Brendl The Internet Hockey Databasessa (englanniksi)
Brendl Eurohockey.net:ssa
Brendl Jatkoaika.com:ssa
Pihlavan Työväen Urheilijat

PTU eli Pihlavan Työväen Urheilijat ry on vuonna 1931 perustettu Porin Pihlavassa toimiva urheiluseura. Seuralla on muun muassa uintii-, futsal- ja jalkapallojaostot. Jalkapallossa seuran edustus pelaa toiseksi alimmalla sarjatasolla miesten kutosessa. Futsalissa seuran edustusjoukkue pelaa kolmanneksi ylimmällä sarjatasolla, Futsal Kakkosessa.
Vuonna 2011 pelattiin Pitun 80-vuotisjuhlaturnaus ja juhlavuoden kunniaksi seura otti käyttöön jälleen vanhan lyhenteensä PTU, käytössä olleen PiTU:n sijaan.
Jalkapallo

| Pihlavan Työväen Urheilijat |
| --- | --- |

Koko nimi:  Pihlavan Työväen Urheilijat
Perustettu:  1931
Kenttä:  Pihlavan kenttä, Pori
Sarja:  Miesten kutonen
Päävalmentaja:  Sami Haavisto
Infobox OKNimi-testi OK: 
Korkeimmillaan joukkue on pelannut maan toiseksi ylimmällä sarjatasolla Suomensarjassa kausilla 1968 ja 1969.
Tunnetuin PTU:n kasvatti on Mestaruussarjassa Turun Palloseuraa ja HJK:a edustanut ja yhteensä 62 A-maaottelua pelannut Miikka Toivola, joka valittiin myös kahdesti vuoden jalkapalloilijaksi. PTU:n kasvatteja ovat myös Tomi Niemi ja Jarno Heinikangas. Lisäksi seuran edustusjoukkueessa ovat pelanneet muun muassa Erkki Harell, Jani Suikkanen, Janne Puputti, Petri Nieminen ja Vesa Lamminen.
Jalkapallo > Sarjasijoitukset

| Kausi | Sarja | Sijoitus |
| --- | --- | --- |
| 1999 | Kolmonen (Satakunta), lohko 1 | 2/3  |
| 2000 (kevät) 2000 (syksy) | Nelonen (Satakunta) Vitonen (Satakunta) | 6/6 3/9  |
| 2001 | Nelonen (Satakunta) | 4/8  |
| 2002 | Nelonen (Satakunta) | 7/7  |
| 2003 | Nelonen (Satakunta) | 5/6  |
| 2004 | Nelonen (Satakunta) | 8/8  |
| 2005–2007 | Ei osallistunut | –  |
| 2008 | Nelonen (Satakunta) | 2/8  |
| 2009 | Kolmonen (Satakunta) | 3/10  |
| 2010 | Kolmonen (Satakunta) | 5/10  |
| 2011 | Nelonen (Satakunta) | 2/11  |
| 2012 | Nelonen (Satakunta) | 4/9  |
| 2013 | Ei osallistunut | –  |
Uinti

PTU:n uintijaosto järjestää harraste- ja kilpauintia lapsille, nuorille ja aikuisille: Vesipeuhula 5 -7–vuotiaille, Vesiralli 6 – 8-vuotiaille, harraste- ja tekniikkaryhmät 8 – 25-vuotiaille, kilparyhmät kilpauintikoulusta SM-tasolle 8 – 25-vuotiaille sekä mastersuintia yli 25-vuotiaille.
PTU:n uintijaosto perustettiin 1984, ja varsinainen toiminta aloitettiin syksyllä 1985 Meri-Porin uimahallissa. Menestystä on tullut Rollo- ja IKM-ikäisistä lähtien nuorten, aikuisten ja mastersien SM- ja PM-tasolle asti.
Aiheesta muualla

PitU (Arkistoitu – Internet Archive)
Campo Ligure

| Campo Ligure |
| --- | --- |
 Näkymä Campo Ligureen.
 lippu:  vaakuna
 Campo Ligure
 Koordinaatit: 44°32′19″N, 8°41′51″E 
Valtio:   Italia
Alue:  Liguria
Metropolikaupunki:  Genova
Pinta-ala:  
 – Maa:  23,74  km²
Korkeus:  342 (min. 320 - maks. 946)  m
Väkiluku (2015):  2 988 
 – Väestötiheys:  126  as./km²
 
 Kunnan kotisivut 
Infobox OKVirheellinen NIMI-arvo: 
Campo Ligure on kunta Pohjois-Italiassa olevassa Genovan metropolikaupungissa Ligurian alueella. Se sijaitsee Sturajoen varrella kahden luonnonpuiston, Parco naturale regionale del Beiguan ja Parco naturale delle Capanne di Marcarolon välissä. Campo Ligure on listattu yhdeksi Italian kauneimmista kylistä, I borghi più belli d'Italia.
Historia

Campo Liguren nimi juontaa paikalla 200-luvulla sijainneeseen roomalaisten linnoitukseen.  600-luvulla bysanttilaiset vahvistivat linnoitusta. 900-luvulla alueelle perustettiin ensimmäinen seurakunta. 1100- ja 1200-luvuilla aluetta hallitsivat useat suvut. Vuonna 1329 siitä tuli osa Pyhää saksalais-roomalaista keisarikuntaa, joka oli Genovan tasavallan ympäröimä enklaavi. 1700-luvulla alueen talous kehittyi ja sinne syntyi raudan tuotantoa ja jalostusta, silkkikehräämöitä, paperitehtaita sekä metsä- ja maataloutta. Vuonna 1797 kaupunki liittyi Ligurian tasavaltaan. Vuonna 1805, jolloin kaupunki tunnettiin vielä nimellä Campo Freddo, siitä tuli Napoleon I:n valloitettua alueen osa Ranskan ensimmäistä keisarikuntaa. Wienin kongressissa vuonna 1815 alue määrättiin osaksi Sardinian kuningaskuntaa. Vuonna 1884 kunnan nimi muutettiin Campo Ligureksi.
Nähtävyyksiä

Yksi kunnan maamerkeistä on sen linna Castello di Campo Ligure. Linnan vanhimmat osat ovat roomalaisten rakentamia. Nykyiset ulkoseinät on rakennettu keskiajalla 1100- ja 1200-luvuilla. Linnan torni on yli 28 metriä korkea ja halkaisijaltaan se on lähes 6 metriä. 1300-luvulla linnasta tuli Spinolan suvun omaisuutta. Linna pysyi Campo Ligurea hallinneella Spinolan suvulla 1700-luvulle saakka. Vuonna 1986 se kunta osti linnan ja 1990-luvulla siellä aloitettiin kunnostustyöt.
Campo Liguren keskiaikainen silta (Ponte medievale di San Michele) on rakennettu alkujaan 800-luvulla. 1700-luvulla oli useita pahoja tulvia jotka romahduttivat osia sillasta. Nykyinen silta on valmistunut vuonna 1841.
Campo Liguressa on useita näyttäviä kirkkoja, kuten Chiesa della Natività di Maria Vergine, Oratorio dei Santi Sebastiano e Rocco ja Oratorio di Nostra Signora Assunta.
Castello di Campo Ligure
Keskiaikainen silta
Palazzo Spinola
Chiesa della Natività di Maria Vergine
Oratorio dei Santi Sebastiano e Rocco
Oratorio di Nostra Signora Assunta
Björn Söderberg

Björn Mikael Söderberg (1. huhtikuuta 1958 Tukholma – 12. lokakuuta 1999 Tukholma) oli ruotsalainen ammattiyhdistysaktiivi, joka kuului syndikalistiseen SAC-ammattiliittoon. Söderberg murhattiin kotiovellaan Tukholman Skärholmenin kaupunginosassa lokakuussa 1999. Söderberg oli saman vuoden syyskuussa paljastanut SAC:n Arbetaren-lehdelle, että liikealan ammattiliitto Handelsin paikallisosaston hallituksessa istunut Robert Vesterlund oli näkyvä hahmo uusnatsien toiminnassa. Lehtiartikkelin jälkeen Vesterlund erotettiin ammattiliitosta ja myöhemmin hän irtisanoutui työpaikastaan.
Lokakuun 12. päivän iltana kolme ruotsalaista uusnatsia surmasi Söderbergin tämän asunnon ulko-ovella. Häntä ammuttiin useita kertoja, muun muassa päähän. Kaksi mukana ollutta uusnatsia tuomittiin 11 vuodeksi vankeuteen murhasta, kolmas sai lyhyemmän rangaistuksen ampuma-aserikoksesta sekä rikoksentekijän suojelusta. Ampuja kertoi oikeudessa syyksi Söderbergin tekemät paljastukset. Robert Vesterlund oli tapauksen johdosta myös pidätettynä, mutta häntä ei pysytytty yhdistämään murhaan. Sen sijaan Vesterlund sai rangaistuksen kotietsinnän yhteydessä löydetyistä laittomista teräaseista sekä dopingaineista.
Söderbergin murha sai Ruotsissa aikaan useita äärioikeiston vastaisia mielenosoituksia ympäri maata. Tukholman Medborgarplatsenille kokoontui 23. lokakuuta yli 20 000 ihmistä. Ammattiliitto SAC perusti Söderbergin muistoksi erityisen siviilirohkeuspalkinnon, joka myönnetään vuosittain hänen kuolinpäivänään.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Björn Söderberg
Bulgarian kommunistinen puolue

| Bulgarian kommunistinen puolue> Българска комунистическа партия |
| --- | --- |
  
  
  
Perustettu:  28. toukokuuta 1919
Lopetti:  3. huhtikuuta 1990
Ideologia:  kommunismi marxismi-leninismi stalinismi
Poliittinen kirjo:  äärivasemmisto
Toimisto:  Puoluetalo Largo
Osoite:  Sofia, Bulgaria
Äänenkannattaja:  Rabotnichesko delo
Värit:       punainen
Kansainväliset jäsenyydet:  Komintern (1919–1943) Kominform (1947–1956)
Nuorisojärjestö:  Dimitrovin nuoret kommunistit
Varhaisnuorisojärjestö:  Dimitrovin pioneerijärjesto "Septembristit"
Tunnuslaulu:  ”Kansainvälinen”
  
Infobox OKNimi-testi OK: 
Bulgarian kommunistinen puolue (BKP; bulg. Българска комунистическа партия, Bălgarska komunistitšeska partija) oli vuosina 1919–1990 toiminut puolue Bulgariassa. BKP oli Bulgarian kansantasavallan hallitseva puolue, ja sen toiminta perustui marxismi-leninismin ja demokraattisen sentralismin periaatteille.
Perustaminen

BKP perustettiin Bulgarian sosialidemokraattisen työväenpuolueen marxilaisten Sofiassa pidetyssä 22. puoluekokouksessa toukokuussa vuonna 1919 sen jälkeen, kun Bulgarian sosialidemokraattisesta työväenpuolueesta vuonna 1903 omaksi puolueekseen eronneet marxilaiset olivat liittyneet Kominterniin. Puoluekokous hyväksyi ohjelmajulistuksen, joka perustui Leninin ajatuksille.
Carlos del Barrio

Del Barrio (vas.) Saksan MM-rallissa vuonna 2013
Carlos del Barrio Corral (s. 15. elokuuta 1968) on espanjalainen autourheilija. Hän on toiminut mm. rallin MM-sarjassa ajavan Dani Sordon kartanlukijana vuodet 2004 ja 2011-2013. Hän opasti Sordon tämän uran ensimmäiseen voittoon Saksan MM-rallissa kaudella 2013. Aiemmin del Barrio on toiminut kartanlukijana muun muassa Xavier Ponsille vuosina 2005-2006 ja Daniel Solàlle vuonna 2007. Kartanlukijan uransa del Barrio aloitti vuonna 1987.
Campo Marzio

| Campo Marzio |
| --- | --- |
 Kuun sirppi on Campo Marzion tunnus.
 Kaupungin kartta, jossa Campo Marzio korostettuna.  Rooman rionet
Kaupunki:  Rooma
Suuralue:  Municipio Roma I
Koordinaatit:  41°54′25.55″N, 12°28′48.73″E
Kaupunginosa nro:  R. IV
Pinta-ala:  0,8817 km² 
Väkiluku:  6 089 (31.12.2013)
Väestötiheys:  6 906 as./km²
Lähialueet:  Flaminio Pinciano Ludovisi Colonna Sant’Eustachio Ponte
Campo Marzio on Rooman neljäs rione, jota ympäröivät lännessä Tiberjoki, pohjoisessa Aurelianuksen muuri, idässä Ludovisi sekä etelässä Colonna, Sant’Eustachio ja Ponte. Sen koko on noin 88 hehtaaria, väkiluku 6 100 ja väestötiheys 6 900 asukasta neliökilometrillä (2013). Kaupunginosa sijaitsee antiikinaikaisen Campus Martiuksen pohjoisosassa, Tiberjoen sekä Pincion ja Quirinaliksen kukkuloiden välissä.
Antiikin roomalaiset rakensivat Campus Martiukselle useita rakennuksia ja muistomerkkejä, joista nykyaikaan ovat säilyneet Augustuksen mausoleumi ja rauhanalttari Ara Pacis. Kaupunginosan eteläosassa, Pincion länsirinteellä sijaitsevat kuuluisat Espanjalaiset portaat, joiden huipulla on Trinità dei Montin kirkko. Pohjoisessa, Aurelianuksen muurin vieressä on Piazza del Popolon uusklassinen aukio, jonka keskelle on pystytetty Egyptin Heliopoliista tuotu obeliski 13. vuosisadalta ennen ajanlaskun alkua. Aukion pohjoislaidalla ovat Carlo Rainaldin suunnittelemat kaksoiskirkot Santa Maria dei Miracoli ja Santa Maria in Montesanto (1681) sekä Santa Maria del Popolon kirkkomuseo (1099–1661), jossa on näytteillä maalauksia muun muassa Rafaelilta ja Caravaggiolta.
Rajat

Campo Marzion rajat suhteessa naapurikaupunginosiin ovat seuraavat:
Flaminio:Tiberjoki → Aurelianuksen muuri (Via Luisa di Savoia)
Pinciano: Aurelianuksen muuri (Viale del Muro Torto)
Ludovisi: Via di Porta Pinciana → Via Francesco Crispi
Colonna: Via Francesco Crispi → Via Capo le Case → Via dei Due Macelli → Piazza Mignanelli → Via Frattina → Piazza San Lorenzo in Lucina → Via di Campo Marzio → Via degli Uffici del Vicario
Sant’Eustachio: Piazza di Campo Marzio → Via della Stelletta → Via dei Portoghesi
Ponte: Via dei Portoghesi → Via del Cancello → Tiberjoki
Augustuksen mausoleumi
Ara Pacis
Espanjalaiset portaat
Via del Corso
Piazza del Popolo
Santa Maria dei Miracoli ja Santa Maria in Montesanto
Aiheesta muualla

Kuvia tai muita tiedostoja aiheesta Campo Marzio Wikimedia Commonsissa
Rooman rionet
Brett Kulak

| Brett Kulak |
| --- | --- |

Henkilötiedot
Syntynyt: 6. tammikuuta 1994 (ikä 30) Stony Plain, Alberta, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  85 kg
Seura
Seura:  Edmonton Oilers
Sarja:  NHL
Pelinumero:  77
Pelaajaura
Pääsarjaura:  2013–
Aik. seurat:  Abbotsford Heat (AHL) Calgary Flames (NHL) Adirondack Flames (AHL) Colorado Eagles (ECHL) Stockton Heat (AHL) Laval Rocket (AHL) Montreal Canadiens (NHL)
NHL-varaus:  105. varaus, 2012 Calgary Flames
Brett Kulak (s. 6. tammikuuta 1994) on kanadalainen jääkiekkoilija, joka pelaa Edmonton Oilersin organisaatiossa. Hän on Calgary Flamesin neljännen kierroksen varaus vuodelta 2012.